Տանը մենակ (ֆիլմ, 2021)

**«Տանը մենակ»** (), ամերիկան կատակերգական ընտանեկան ֆիլմ, որի ռեժիսորը Դեն Մեյզերն է, սցենարիստներն են Մայքի Դեյը և Սթրիթեր Սիդելլը։ Ֆիլմը հիմնված է  Ջոն Հյուզի հեղինակած 1990 թվականի համանուն ֆիլմի հիման վրա։ Լինելով «Տանը մենակ» կինոշարքի վեցերորդը, սյուժեն վերամեկնարկ է՝ օգտագործելով բնօրինակ ֆիլմից որոշ կերպարների հիշատակումներ և կամեո։ Ի տարբերություն 1990-ական թվականների երեք կիոֆիլմերի և 2000-2010 թվականներին թողարկված երկու հեռուստաֆիլմերի՝ «Տանը մենակ» ժամանակակից տարբերակը ստեղծվել է որպես էքսկլուզիվ Disney+ հարթակի համար, որտեղ այն հասանելի դարձավ 2021 թվականի նոյեմբերի 12-ին՝ արժանանալով հիմնականում բացասական կարծիքներ հանդիսատեսի և քննադատների կողմից։

## Սյուժե
Ջեֆ ու Փեմ Մաքքենզիների մոտ Սուրբ ծննդյան օրերին դժվար շրջան է սկսվում․ Ջեֆը կորցնում է աշխատանքը, իսկ Փեմի աշխատավարձը թույլ չի տալիս հոգալ ընտանիքի ծախսերը, այդ իսկ պատճառով ամուսինները որոշում են վաճռքի հանել իրենց տունը, միևնույն ժամանակ որոշում են իրենց երեխաներին՝ Էբբիին ու Քրիսին չասել դրա մասին։ Եվ ավելի վատն էլ այն է, որ Ջեֆի երղայրը, նրա կինն ու որդին՝ Օլլին որոշում են տոներն անցկացնել Ջեֆի ընտանիքի հետ։ Բաց դռների օրը նրանց տուն են մտնում ոչ հեռվում ապրող 10-ամյա Մաքսն ու նրա մայրը՝ Քերոլ Մերսերան։ Մաքսն ուներ գազավորված ըմպելիքների հանդեպ թուլություն, ռեստորանում էլ շատ էր խմել այդ ըմպելիքներից, և որպեսզի Մաքսը կարողանար օգտվել սանհանգույցից, Քերոլը որոշում է գնորդ ձևանալ։

Որոշ ժամանակ անց Մաքսը հանդիպում է Ջեֆին, որը այդ պահին պահարանից հանում էր ճենապակյա տիկնիկները, որոնք պատկանում էիր նրա մայրիկին։ Մաքսի ուշադրությունը գրավում է այդ տիկնիկներից մեկը, որի գլուխը պտտած էր։ Գալիս է Քերոլը և ասում, որ այդ տիկնիկը հնություն է, որը կարող է մեծ գումար արժենակ։ Ջեֆը, չհավատալով դրան, կատակով ասում է, որ «իր սեփական երեխաների համար նա ավելի քիչ գումար է ստացել»։ Ապա նա Մաքսի հետ զրույց է ունենում, որից պարզվում է, որ Մերսերայի մոտ Սուրբ ծննդյան օրերին եկել է բարեկամների մի մեծ ամբոխ, և նրանք բոլորը միասին պատրաստվում են մեկնել Տոկիո։ Մաքսը ցանկանում է մենակ անցկացնել արձակուրդները, բայց Քերոլն ասում է նրան, որ այդ դեպքում կմնա տատիկի հսկողության տակ ու առանց գազավորված ըմպելիքների։ Ջեֆը, որն ամեն ինչ լսում էր, անհաջող կատակում է, երբ Մաքսի աչքի առաջ բացում է գազավորված ըմպելիքի շիշը և խմում այն։ Երբ Մաքսն ու նրա մայրը հեռանում են, Մաքսը վրեժխնդրությամբ է նայում Ջեֆին։

Այդ նույն երեկոյան տանը Մաքսը, հոգնելով տան խառնաշփոթությունից, թաքնվում է ավտոտնակում և քնում։ Այդ նույն ժամանակ Քերոլը հայտնաբերում է, որ ամրագրումների սխալմունքի հետևանքով նա ստիպված է մնացածներից առանձին հենց այդ գիշեր թռչել։ Իսկ Ջեֆը, հասկանալով, որ իր տանով հետաքրքվողներ չկան, համացանցում հայտնաբերում է, որ այն պտտված գլուխով տիկնիկն իսկապես ահռելի մեծ գումարներ արժե։ Սակայն նա տիկնիկին չի գտնում՝ մտածելով, որ այն Մաքսն է իր հետ տարել։ Հարջորդ առավոտյան նա գնում է Մերսերայի տուն, որտեղ լրիվ խառնաշփոթ էր, քանի որ ընտանիքը պատրաստվում է մեկներ օդանավակայան։ Մաքսն էլ դեռ շարունակում էր քնած մնալ ավտոտնակում և չէր լսում այդ ամենը։ Եվ, չնայած բարեկամներից մի քանիսը նկատում են Մաքսի բացակայությունը, այնուամենայնիվ սխալ ենթադրություն են անում, որ նա գնացել է Քերոլի հետ, ինչ էլ ասում են Ջեֆին։ Այդ խառնաշփոթի մեջ Ջեֆը կարողանում է անվտանգության կոդն իմանալ ու իմանալ նաև, թե որտեղ է գտնվում տան բանալին։ 

Ջեֆը Փեմին իր պլանների մասին է պատմում․ երեկոյան սղոսկել Մերսերայի տուն և վերցնել տիկնիկը, բայց Փեմը հրաժարվում է։ Մաքսը, արթնանալով և բացահայտելով, որ տանը մենակ է մնացել, առաջին շրջանում ուրախանում է, բայց արդեն երեկոյան սկսում է ձանձրանալ և շատ շուտով սկսում է զղջալ իր ցանկության համար։ Փեմը, հիշելով՝ ինչպես են անցած Սուրբ ծնունդը ուրախ նշել իրենց տանը, համաձայվում է ամուսնու պլանի հետ։ Երբ Մակենզիները տուն են մտնում, Մաքսը ճանաչում է նրանց, և, գաղտնի լսելով նրանց, մտածում է, որ նրանք եկել են իր հետևից։ Նրան հաջողվում է վախեցնել նրանց՝ ազդանշանները միացնելով, որն ավտոմատ ոստիկաններին է կանչում։ Երբ գալիս է հերթապահ ոստիկան Բազ Մաքքալիստերը, Փեմին հաջողվում է հիմարեցնել նրան՝ ներկայանալով Մերսերայի տան սեփականատերը։ Մաքսն էլ իր հերթին գալիս է այն եզրահանգման, որ եթե ոստիկաններն իմանան, որ ծնողներն իրենց թողել են տանը մենակ, կձերբակալեն նրանց, այդ իսկ պատճառով որոշում է այլևս երբեք ոստիկանություն չզանգել։

Տակիոյում Մեսերաները տեսնում են Մաքսի բացակայությունը։ Նրա հետ կապնվել հնարավոր չէ, քանի որ բջջային չուներ, տանը ևս հեռախոս չկար, և քանի որ Մերսերները վերջերս էին այդ թաղամաս տեղափոխվել չունեին ծանոթ հարևաններ։ Նրանք զանգում են ոստիկանություն, բայց զանգի իրավացիության ստուգումը հանձնարարում են Բազզին, որը հրաժարվում է դա անել։ Նա մտածում է, որ դա նրա կրտսեր եղբոր՝ Քևինի կատակն է։ Քերոլը որոշում է հետ վերադառնալ։ Հաջորդ օրը Մաքքենզին եկեղեցի է այցելում, որտեղ հանդիպում է գործակալ Գևին Վաշինգթոնին, որն էլ հայտնում է, որ հայտնվել է գնորդ, որը պատրաստ է տիկնիկը գնել մինչև այդ տարվա ավարտը։

Եկեղեցի է այցելում նաև Մաքսը, որը պատահմամբ ծանոթանում է Քրիս Մաքքենզիի հետ, երբ վերջինս պատրաստվում էր կարիքավոր երեխաների համար բարեգործության նպատակով նվիրաբերել իր գնդացիր-խաղալիքը։ Մաքսի խոսքերը սխալ մեկնաբանելով՝ թե նա մնացել է առանց ծնողների, Քրիսը նրան նվիրում է իր գնդացիր-խաղալիքը՝ միաժամանակ խոստովանելով, որ, հակառակ Ջեֆի և Փեմի փորձերին, ինքն արդեն կռահում է, որ իր ընտանիքում ինչ-որ խնդիրներ կան։ Ջեֆն ու Փեմը պատահաբար տեսնում են, թե ինչպես է Մաքսը խոսում բարեգործության համար պատասխանատու տարեց մի տիկնոջ հետ և սխալմամբ եզրակացնում, որ հենց նա է այն «տատիկը», որի մոտ Քերոլը պատրաստվում էր թողնել տղային (նրանք նաև սխալմամբ կարծում են, որ հենց նա է այդ երեկո միացրել ազդանշանային համակարգը)։ Նրանք որոշում են օգտվել Մաքսի բացակայությունից և շտապում են նրա տուն, սակայն որոշում են ներս մտնել հետևի մուտքից, ինչի հետևանքով խառնում են բակերը և պատահաբար մտնում են մեկ այլ տուն։ Երբ վերջապես գտնում են Մերսերների տունը, Մաքսն արդեն վերադարձած է լինում։ Կանգնած պատշգամբում՝ նա լսում է, թե ինչպես են Մաքքենզիները որոշում կեսգիշերին այցելել իրենց տուն, և որ Ջեֆը կկրի Սանտա Կլաուսի հագուստ՝ տղային խաբելու համար։

Մինչ Մաքքենզիները սպասում են, որ իրենց հարազատները քնեն, Մաքսը տան մեջ տարբեր թակարդներ է տեղադրում։ Կեսգիշերին Մաքքենզիները գալիս են և փորձում ներթափանցել տուն։ Վերջիվերջո մի շարք միջադեպերից հետո, որոնց ընթացքում ամուսինները ֆիզիկական վնասվածքներ են ստանում (և միաժամանակ ավելի մեծ վնաս հասցնում հենց տանը), Փեմին հաջողվում է հասնել Մաքսի բաճկոնին, և նա հայտնաբերում է, որ Մաքսը նրանցից գողացել է ոչ թե տիկնիկը, այլ գազավորված ըմպելիքի շիշ։ Այնուհետև Մաքսը խոստովանում է, որ չի գողացել տիկնիկը և մտածել է, թե Մաքքենզիները ցանկանում են իրեն առևանգել։ Երբ պարզվում է, որ Մաքսն իրականում այժմ ապրում է միայնակ, և որ տեղի է ունեցել լուրջ թյուրիմացություն, որի համար երեքն էլ պիտի պատասխան տան, Մաքքենզիները Մաքսին հրավիրում են իրենց տուն, որտեղից ավելի ուշ կարողանում են զանգահարել Քերոլին, երբ նրա ինքնաթիռը վայրէջք է կատարում։ Մաքքենզիները ստիպված են երեխաներին խոստովանել, որ պատրաստվում են տեղափոխվել, սակայն այդ պահին պարզվում է, որ տիկնիկը գողացել է Օլին։ Այնուհետև ժամանում է Քերոլը և շնորհակալություն հայտնում Մաքքենզիներին՝ Մաքսի մասին հոգ տանելու համար։ Մաքքենզիները փորձում են նրան զգուշացնել, որ իրենց տունը ավերված է, սակայն Մաքսը, Փեմի այն մտորումներից հետո, թե «քո տունն այնտեղ է, որտեղ քո ընտանիքն է», որոշում է ամբողջ պատասխանատվությունը վերցնել իր վրա, ինչի հետևանքով Քերոլը սարսափելի շոկի է ենթարկվում, երբ ներս է մտնում։

Մեկ տարի անց Մաքքենզիներն ու Մերսերաները միացին նշում են Սուրբ ծնունդը։ Նրանց զրույցից պարզ է դառնում որ Ջեֆը այժմ նոր աշխատանք ունի, իսկ տիկնիկի վաճառքից ստացած գումարը բավականացրել է ոչ միան նրան, որ փրկեն Մաքքենզիների բնակարանը վաճառվելուց, այլ նաև Մերսերաների տան վերանորոգման համար է բավականացրել։

## Դերասանական կազմ

* Արչի Յեյթս, Մաքս Մերսեր, տանը մենակ մնացած տղա
* Էլլի Քեմփեր, Փեմ Մաքքենզի, ավազակուհի, Ջեֆի կինը
* Ռոբ Դիլեյնի, Ջեֆ Մաքքենզի, ավազակ, Փեմի ամուսինը
* Էնդի Դեյլի, Մայք Մերսեր, Քերոլի ամուսինը և Մաքսի հայրը
* Էշլի Բի, Քերոլ Մերսեր, Մաքսի մայրը
* Քինան Թոմփսոն, Գևին Վաշինգտոն, անշարժ գույքի գործակալ
* Սայմոնս Թիմոթի, Հանթեր Մաքքենզի, Ջեֆի եղբայրը և Մեյի ամուսինը
* Էլլի Մաքի, Մեյ Մաքքենզի, Հանթերի կինը
* Փիթ Հոլմս, Բլեյք Մերսեր, Մաքսի հորեղբայրը
* Քրիս Փարնել, Սթյու Մերսեր, Մաքսի երկրորդ հորեղբայրը
* Քեթի Փեմ Հոլլ, Էբբի Մաքքենզի, Ջեֆի և Փեմի աղջիկը
* Մաքս Այվութին, Քրիս Մաքքենզի, Ջեֆի և Փեմի որդին
* Մեդի Հոլիդեյ, Քեթի Մերսեր, Մաքսի քույրը
* Էյդեն և Ալան Վոնգ, Օլլի Մաքքենզի, Հանթերի և Մեյի որդին
* Դեյ Մայքի, հոգևորական
* Ջիմ Ռաշ, զանգակատան երգչախմբի ղեկավարը
* Դեվին Ռեթրեյ (Կամեո), Բազզ Մաքքալիստեր, ոստիկանության սպա
* Ջոն Նովակ (Կամեո), Ջոննի
* Էդդի Ջի (Կամեո), Սնեյքս 

## Արտադրություն
### Մշակում
2019 թվականի օգոստոսի 6 Disney ընկերության գլխավոր գործադիր տնօրեն Ռոբերտ Այգերը հայտարարեց կինոշարքի նոր ֆիլմի մշակման մասին, որը կոչված է վերաթողարկել բնօրինակ ֆիլմը և թողարկվելու է Disney+ հարթակում։ Ռեժիսոր նշանակվեց Դեն Մեյզերը, սցենարը գրել են Մայքի Դեյը և Սթրիթեր Սիդելլը, իսկ պրոդյուսերը Խաթչ Փարքերն ու Դեն Ուիլսոնն են։։

### Դերասանների ընտորություն
2019 թվականի դեկտեմբերին ֆիլմի գլխավոր դերերում հաստատվեցին Արչի Յեյթսը, Ռոբ Դիլեյնին և Էլլի Քեմփերը։

2020 թվականի հուլիսին հայտնի դարձավ, որ ֆիլմում նկարահանվելու են Էլլի Մաքին, Քենան Թոմփսոնը, Քրիս Փարնելը, Էշլին Բին, Փիթ Հոլմսը, Թիմոթի Սայմոնսը և Մայքի Դեյը։ 2021 թվականի հոկտեմբերին թողարկված Ֆիլմի թրեյլերում հայտնվում է նաև Դևին Ռեթրեյը, որը խաղացել է Բազզ Մաքքալիստերի դերը ֆիլմի երկու բնօրինակ սերիաներում։

### Նկարահանումներ
Ֆիլմի նկարահանումներն սկսվել են 2020 թվականի փետրվարին Կանադայում։ Սակայն արդեն հաջորդ ամսում նրանք ստիպված դադարեցնում են նկարահանումները COVID-19 համավարակի պատճառով։ 2020 թվականի նոյեմբերին ֆիլմի նկարահանումները վերականգնվեցին։

## Մարքեթինգ
2021 թվականի հոկտեմբերի 12-ին թողարկվեց ֆիլմի առաջին թրյելերը։ Այն հանդիսատեսի կողմից ստացավ բացասական կարծիքներ։

## Վարձույթով թողարկում
Ֆիլմը թողարկվեց Disney+ հարթակում 2021 թվականի նոյեմբերի 12-ին։

## Գնահատական
Ֆիլմն ընդհանուր առմամբ ստացել է քննադատների և հանդիսատեսի բացասական արձագանքներ։ Rotten Tomatoes կայքում քննադատների վարկանիշը կազմում է 16 %՝ 10-ից միջինը 3,7 միավոր գնահատականով՝ հիմնված 68 գրախոսությունների վրա։ «Քննադատների կոնսենսուսը» նշում է․ «Ոչ ոք տանը չէ»։ Metacritic կայքում ֆիլմը քննադատների կողմից ստացել է 100 հնարավորից 35 միավոր՝ հիմնված 16 գրախոսությունների վրա։

Բլոգեր BadComedian-ը իր տեսաբանման մեջ ժամանակակից «Տանը մենակ»-ը անվանել է բացահայտ պլագիատ, որը անհաջող կերպով կրկնօրինակում է ոչ միայն 1990 թվականի դասական ֆիլմի, այլ նաև սերիայի ավելի ուշ նկարների տարրերը։ Նրա կարծիքով՝ ֆիլմի հումորը ներկայացնում է ընդամենը անհեթեթ ծամածռություններ, իսկ գլխավոր հերոսը՝ Արչի Յեյթսի մարմնավորմամբ, բոլորովին հմայիչ չէ։

Քրիստոֆեր Կոլամբուսը՝ առաջին երկու ֆիլմերի ռեժիսորը, նույնպես քննադատաբար է վերաբերվել ֆիլմ-վերագործարկ նկարահանելու որոշմանը։ Կինոարդյունաբերությունում վերագործարկումների և ռեմեյքների թեմայով նա ասել է․ «Այն Հոլիվուդում, որտեղ մենք այսօր ապրում ենք, բոլորը ամեն ինչ վերափոխում են ու վերագործարկում։ Այսինքն՝ դուրս է գալիս «Տանը մենակ»-ի վերագործարկումը… Ո՞րն է իմաստը։ Ֆիլմն արդեն գոյություն ունի, եկեք պարզապես ապրենք այն ֆիլմով, որը գոյություն ուներ։ Չկա որևէ իմաստ «Օզ երկրի կախարդը» վերանկարահանելու մեջ, չկա իմաստ դասական ֆիլմերը վերափոխելու մեջ։ Արեք ինչ-որ օրիգինալ բան, որովհետև մեզ ավելի շատ օրիգինալ նյութ է պետք»։

## Հետագա
2024 թվականի դեկտեմբերին հարցուպատասխանի ընթացքում, երբ օրիգինալ ֆիլմերի աստղ Մակոլեյ Կալկին հարցրին, թե արդյոք նա երբևէ կհայտնվի «Տանը մենակ»-ի հերթական սիքվելում, նա հայտարարեց, որ դրա համար իրեն անհրաժեշտ կլինի լավ սցենար։ Միևնույն ժամանակ դերասանը կատակեց, որ որևէ հնարավոր սցենար չի կարող ավելի վատ լինել, քան սերիայի վեցերորդ մասինը։ 2025 թվականի նոյեմբերին, իր «A Nostalgic Night with Macaulay Culkin» շրջագայության շրջանակում դերասանը հայտարարեց, որ դեմ չէ վերադառնալ կինոշարք, և արդեն ունի շարունակության գաղափար։ Կալկինի մտահղացմամբ՝ մեծացած Քևինը հայր է (այրի կամ ամուսնալուծված), որը չափազանց շատ է աշխատում և քիչ ժամանակ է հատկացնում որդուն։ Երեխան նեղանում է, չի թողնում հորը տուն մտնել և թակարդներ է սարքում, ընդ որում տունը հանդես է գալիս որպես նրանց խաթարված հարաբերությունների փոխաբերություն։ Դերասանի խոսքով՝ սա ներկայումս միակ սյուժետային գաղափարն է, որը նա ունի։

## Ծանոթագրություններ

Կատեգորիա:2021 ֆիլմեր